
OPĆINA ŽAKANJE

OPĆINSKO VIJEĆE


KLASA: 245-01/23-01/1
URBROJ: 2133-22-01-24-3
Žakanje, 14.03.2024.
Temeljem članka 13. stavak 8. Zakona o zaštiti od požara (Narodne novine, 114/22) i članka 30. Statuta Općine Žakanje (Službeni glasnik Općine Žakanje, 01/21) Općinsko vijeće Općine Žakanje na  21. sjednici, održanoj  14.03.2024. godine usvaja
IZVJEŠĆE

o stanju zaštite od požara i izvršenju Godišnjeg provedbenog plana unapređenja zaštite

 od požara na području Općine Žakanje u 2023. godini

I. UVOD

Sukladno članku 135. Ustava Republike Hrvatske („Narodne novine“ broj: 56/90., 135/97., 8/98., 113/00., 124/00., 28/01., 41/01., 55/01., 76/10., 85/10. i 05/14.) protupožarna zaštita predana je u nadležnost jedinica lokalne samouprave.

Područje zaštite od požara u Republici Hrvatskoj uređeno je Zakonom o zaštiti od požara („Narodne novine“ broj: 92/10.). Sukladno navedenom Zakonu sustav zaštite od požara podrazumijeva planiranje zaštite od požara, propisivanje mjera zaštite od požara građevina, ustrojavanje subjekata zaštite od požara, provođenje mjera zaštite od požara, financiranje zaštite od požara te osposobljavanje i ovlašćivanje za obavljanje poslova zaštite od požara, s ciljem zaštite života, zdravlja i sigurnosti ljudi i životinja te sigurnosti materijalnih dobara, okoliša i prirode od požara, uz društveno i gospodarski prihvatljiv požarni rizik.

Zaštitu od požara provode, osim fizičkih i pravnih osoba propisanih Zakonom, i pravne osobe i udruge koje obavljaju vatrogasnu djelatnost i djelatnost zaštite i spašavanja te jedinice lokalne i područne (regionalne) samouprave, sukladno propisima kojima se uređuje područje civilne zaštite.

U skladu s odredbama članka 13. stavka 8. Zakona, predstavnička tijela jedinica lokalne i područne (regionalne) samouprave najmanje jednom godišnje razmatraju izvješće o stanju zaštite od požara na svom području i stanju provedbe godišnjeg provedbenog plana unapređenja zaštite od požara za svoje područje.

II. IZVJEŠĆE O STANJU ZAŠTITE OD POŽARA

2.1. ORGANIZACIJA VATROGASTVA NA PODRUČJU OPĆINE ŽAKANJE
U Općini Žakanje u skladu s Zakonom o vatrogastvu djeluje: Vatrogasna zajednica Općine Žakanje, te 11 Dobrovoljnih vatrogasnih društava: DVD Bubnajrci, DVD Jurovski Brod, DVD Jurovo, DVD Mišinci, DVD Brihovo, DVD Žakanje, DVD Sela Žakanjska, DVD Kohanjac, DVD Zaluka, DVD Pravutina i DVD Paka.
2.2. PLANSKI DOKUMENTI U PODRUČJU ZAŠTITE OD POŽARA

Izradom procjene ugroženosti, sukladno odredbama Pravilnika o izradi procjene ugroženosti od požara i tehnološke eksplozije („Narodne novine“ broj: 35/94., 110/05. i 28/10.), uz mjere za sprečavanje nastanka i širenja požara (preventivne mjere), određuju se i mjere za učinkovito gašenje nastalog požara ili sprečavanje drugog opasnog događaja, utvrđivanjem vatrogasnih postrojbi koje će djelovati u Općini.

Općina Žakanje je u 2015. godini, sukladno važećim, pozitivno pravnim propisima pristupila izradi Procjene ugroženosti od požara i Plana zaštite od požara, a u 2021. godini pokrenula postupak ažuriranja Procjene ugroženosti.
2.3. BROJ VATROGASACA I TEHNIČKA OPREMLJENOST

Planovima zaštite od požara utvrđuje se najmanji broj operativnih vatrogasaca. Pravilnikom o tehničkim zahtjevima za zaštitnu i drugu osobnu opremu koju pripadnici vatrogasnih postrojbi koriste prilikom vatrogasne intervencije ("Narodne novine" broj 31/11.) određuje se zaštitna i druga osobna oprema koju pripadnici vatrogasnih postrojbi koriste prilikom vatrogasnih intervencija, tehnički zahtjevi za zaštitnu i drugu osobnu opremu te namjena zaštitne i druge osobne opreme pripadnika vatrogasnih postrojbi. Pravilnikom o minimumu tehničke opreme i sredstava vatrogasnih postrojbi ("Narodne novine" broj 43/95.) određen je minimum tehničke opreme i sredstava potreban da bi vatrogasne postrojbe, planovima zaštite od požara određene kao središnje, mogle obavljati vatrogasnu djelatnost sukladno odredbama Zakona o vatrogastvu ("Narodne novine" broj 125/19.).
Tablica 1 – Popis vatrogasnih vozila na području Općine Žakanje
	Redni
broj
	Vozilo
	Broj
	Lokacija vozila

	1. 
	Navalno vozilo
	1
	Jurovski Brod

	2. 
	Vozilo za prijevoz vatrogasaca
	1
	Jurovski Brod

	3. 
	Navalno vozilo
	1
	Pravutina

	4. 
	Vozilo za prijevoz vatrogasaca
	1
	Pravutina

	5. 
	Vozilo za gašenje požara
	1
	Zaluka 

	6. 
	Vozilo za gašenje požara
	1
	Bubnjarci

	7. 
	Vozilo za prijevoz vatrogasaca
	1
	Bubnjarci

	8. 
	Vatrogasno vozilo sa visokotlačnom pumpom
	1
	Žakanje

	9. 
	Vozilo za gašenje požara pick up
	1
	Žakanje

	UKUPNO
	9
	


2.4. RAZMJEŠTAJ VATROGASNIH POSTROJBI

Razmještaj vatrogasnih postrojbi na teritoriju Općine Žakanje treba biti takav, da se dolazak vatrogasne postrojbe na intervenciju do najudaljenijeg mjesta područja koje se štiti, svede na dopuštenu granicu do petnaest minuta. U vezi s time treba reći da je Općina Žakanje prostorno dobro pokrivena vatrogasnih postrojbama.
2.5. INTERVENCIJE VATROGASNIH POSTROJBI U 2023. GODINI

Na području općine Žakanje bilo je: 114 intervencija:
2 požara – Jurovo, Bubnjarci, 1 intervencija s opasnim tvarima - Mišinci, 111 tehničkih intervencija ( prometna nesreća – Jurovski Brod, otvaranje vrata na kući – Jugovac, uklanjanje prepreka na cesti uslijed vremenskih neprilika – Jugovac, Breznik Žakanjski, Kohanjac, Sela Žakanjska, Brihvo, Stankovci, sanacija posljedica tuče – Pravutina, Mala Paka, Velika Paka, Ertić, Sračak, Mošanci
2.6. FINANCIRANJE ZAŠTITE OD POŽARA NA PODRUČJU OPĆINE ŽAKANJE
U skladu sa zakonskim obvezama i trenutnim financijskim mogućnostima, Općina Žakanje je u 2023. godini za financiranje zaštite od požara na području Općine Žakanje izdvojila 29.121,57
2.7. ZAKLJUČAK

Stanje zaštite od požara na području Općine Žakanje može se ocijeniti kao zadovoljavajuće, obzirom da je napredak vidljiv u svim segmentima zaštite od požara.
U 2024. godini treba nastaviti sa sustavnim osposobljavanjem, stručnim usavršavanjem pripadnika vatrogasnih postrojbi te nabavkom vatrogasne opreme u skladu s financijskim mogućnostima. 
III. IZVJEŠĆE O IZVRŠENJU GODIŠNJEG PROVEDBENOG PLANA UNAPREĐENJA ZAŠTITE OD POŽARA
3.1. Razmotriti važeći Plan zaštite od požara, isti ažurirati te uskladiti s novonastalim uvjetima temeljem izvješća o stanju zaštite od požara na području Općine Žakanje. 

Izraditi novu Procjenu ugroženosti od požara i tehnoloških eksplozija Općine Žakanje.

Izraditi vatrogasni plan općine Žakanje
Izvršitelj zadatka: Općinsko vijeće Općine Žakanje

Sudjelovatelj: Vatrogasna zajednica Općine Žakanje
Izvršenje u 2023. godini: Ažuriran je Plan zaštite od požara. Nova procjena ugoženosti i vatrogasni plan nisu izrađeni jer HVZ nije donijela pravilnike o istima.
3.2. Organizirati sjednice Stožera civilne zaštite tematski vezano uz pripremu protupožarne sezone u 2023. godini. U tu svrhu, na sjednicama Stožera potrebno je:
· Usvojiti Plan rada Stožera civilne zaštite za ovogodišnju požarnu sezonu,
· Usvojiti Financijski plan osiguranih sredstava za provođenje zadaća tijekom ovogodišnje požarne sezone,
· Predložiti za usvajanje Plan operativne provedbe Programa aktivnosti
· Usvojiti Plan aktivnog uključenja svih subjekata zaštite od požara

Izvršitelj zadatka: Stožer zaštite i spašavanja
Sudjelovatelj: Općinski načelnik, Vatrogasna zajednica Općine Žakanje
Izvršenje u 2023. godini: Nisu organizirane sjednice Stožera.
3.3. Izraditi Plan motrenja, čuvanja i ophodnje te propisati mjere zabrane nekontroliranog i neovlaštenog pristupa i boravka prostorima i građevinama za razdoblje visokog i vrlo visokog indeksa opasnosti od nastanka požara.

Izvršitelj zadatka: Općinski načelnik

Izvršenje u 2023. godini: Općinski načelnik donio je Plan motrenja, čuvanja i ophodnje. Izdana je obavijest stanovnicima Općine Žakanje o mjerama sprečavanja nastanka požara na otvorenom prostoru.

3.4. Vatrogasna zajednica Općine Žakanje obvezuje se u skladu sa Zakonom o vatrogastvu izraditi i predložiti Općinskom vijeću na donošenje Vatrogasnog plana Općine Žakanje, uz prethodnu suglasnost županijskog vatrogasnog zapovjednika.

Izvršitelj zadatka: Vatrogasna zajednica Općine Žakanje, Općinsko vijeće Općine Žakanje
Izvršenje u 2023. godini: vatrogasni plan nije izrađen jer HVZ nije donijela pravilnik o istima.
3.5. Općinski načelnik ima pravo i obvezu skrbiti o potrebama i interesima građana na svom području za organiziranjem učinkovite vatrogasne službe. 

Sukladno izračunu o potrebnom broju vatrogasaca iz Procjene ugroženosti od požara i tehnoloških eksplozija Općine Žakanje osigurati potreban broj operativnih vatrogasaca.

U svrhu poboljšanja učinkovitosti vatrogasne službe za operativne dobrovoljne vatrogasce propisati prava u skladu članka 26. Zakona o vatrogastvu.

Izvršitelj zadatka: Općinski načelnik

Sudjelovatelj: Vatrogasna zajednica Općine Žakanje

Izvršenje u 2023. godini: Izvršen 21 liječnički pregled i na dan 31.12.2023. god u VZO bilo je ukupno 61 operativac s važećim liječničkim pregledom.
3.6. U skladu s Planom zaštite od požara u vatrogasnim postrojbama DVD-ova organizirati vatrogasna dežurstva i pripravnosti tako da se u slučaju požara osigura djelotvorna i pravodobna operativnost vatrogasne postrojbe kao i cjelovita prostorna pokrivenost Općine Žakanje

Izvršitelj zadatka: Vatrogasna zajednica Općine Žakanje
Izvršenje u 2023. godini: Nije bilo potrebe za uvođenje dežurstava.
3.7. Izvršiti stručni nadzor nad stanjem opremljenosti DVD –ova na području općine Žakanje

Izvršitelj zadatka: Vatrogasna zajednica Općine Žakanje

Izvršenje u 2023. godini: Stručni nadzor od strane zapovjednika VZO Žakanje izvršen u određenim društvima prema njegovom izboru i rasporedu.
3.8. Na temelju Procjene ugroženosti od požara i tehnoloških eksplozija  izraditi srednjoročni plan nabave (zanavljanja) vatrogasnih vozila, opreme i sredstava te sukladno važećim propisima obaviti opremanje vatrogasnih postrojbi, osigurati odgovarajuća spremišta za vatrogasna vozila i tehniku, izraditi i voditi centralnu evidenciju vatrogasnih objekata, vozila, opreme i sredstava za područje odgovornosti, organizirati sustavnu kontrolu, servis i popravak vatrogasnih vozila, opreme i sredstava kako bi ista bila trajno spremna za operativnu upotrebu na vatrogasnim intervencijama.

Izvršitelj zadatka: Općinski načelnik

Sudjelovatelj: Vatrogasna zajednica Općine Žakanje
Izvršenje u 2023. godini: vatrogasna vozila redovno servisirana, osigurana i izvršen je tehnički pregled istih.
3.9. Za učinkovito i uspješno djelovanje vatrogasne službe od trenutka uzbunjivanja i početka intervencije do lokaliziranja i gašenja požara, potrebno je osigurati učinkovit sustav uzbunjivanja i komunikacije. Potrebno je riješiti problem nedostupnosti radio veze na pojedinim područjima općine.
Izvršitelj zadatka: Vatrogasna zajednica Općine Žakanje
Izvršenje u 2023. godini: nabavljeno 7 ručnih radio stanica TETRA
3.10. U postupku donošenja prostorno-planske dokumentacije (prvenstveno provedbene) obavezno je primijeniti mjere zaštite od požara sukladno važećim propisima.
Izvršitelj zadatka: Općinski načelnik

Izvršenje u 2023. godini: Prilikom izrade IV. izmjena i dopuna Prostornog plana Općine Žakanje primjenjivale su se mjere zaštite od požara sukladno važećim propisima.
3.11. Sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba osigurati stalnu prohodnost vatrogasnih pristupa i putova evakuacije.

Izvršitelj zadatka: Općinski načelnik, Pravne osobe koje upravljaju javnim cestama sukladno važećim propisima, vlasnici većih proizvodnih kompleksa.

Izvršenje u 2023. godini: Ulagano je u redovno održavanje nerazvrstanih cesta i ostalih javnih površina
3.12. Za gašenje požara potrebno je osigurati minimalno potrebne količine vode za gašenje požara i tlak u hidrantskoj mreži, sukladno važećim propisima.

Hidrantsku mrežu nužno je u potpunosti uskladiti s važećim propisima

Izvršitelj zadatka: Općinski načelnik, Komunalno Ozalj d.o.o.

Sudjelovatelj: Vatrogasna zajednica Općine Žakanje

Izvršenje u 2023. godini: nije postavljen nijedan hidrant, realizacija plana za 2024. je u tijeku
3.13. U naseljima u kojima nije moguće zadovoljiti učinkovitu vatrogasnu intervenciju unutar propisanih 15 minuta odrediti hidrante posebne namjene za potrebe gašenja požara u početnoj fazi.

Ovakve hidrante posebno označiti te opremati osnovnim armaturama za gašenje požara smještenim u hidrantske ormariće. 

Izvršitelj zadatka: Općinski načelnik, Komunalno Ozalj d.o.o.

Sudjelovatelj: Vatrogasna zajednica Općine Žakanje

Izvršenje u 2023. godini: nije izvršeno.
3.14. Sukladno Zakonu o otpadu, otpad se smije skladištiti i/ili zbrinjavati samo u građevinama i uređajima određenim za tu namjenu na propisan način. Na svim odlagalištima potrebno je osigurati odgovarajući vatrogasni pristup. U slučaju nastajanja požara u Reciklažnom dvorištu Žakanje osigurati gašenje požara u najkraćem mogućem roku.

Izvršitelj zadatka: Općinski načelnik, Azelija Eko d.o.o.

Izvršenje u 2023. godini: Na području općine izgrađeno je reciklažno dvorište koje ima omogućen vatrogasni pristup i opremu za gašenje požara.

3.15. Sukladno važećim propisima potrebno je regulirati zaštitu od požara na otvorenom prostoru, nužno je propisati mjere za sprečavanje nastajanja požara na otvorenom prostoru posebno u periodu povećane opasnosti od požara. Donijeti Odluku o organiziranju motrilačko dojavne službe u periodima povećanog indeksa opasnosti od nastajanja požara na otvorenom prostoru. 

Izvršitelj zadataka: Općinski načelnik

Sudjelovatelj: Vatrogasna zajednica Općine Žakanje

Izvršenje u 2023. godini: Općinski načelnik donio je odluku o organiziranju motrilačko dojavne službe u periodima povećanog indeksa opasnosti od nastajanja požara na otvorenom prostoru.
3.16. Koristeći sve oblike javnog priopćavanja (radio, televizija, tisak, plakati, leci, web stranice i slično), sustavno i redovito obavještavati i upozoravati stanovništvo na potrebu provođenja preventivnih mjera zaštite od požara.

Izvršitelj zadatka: Vatrogasna zajednica Općine Žakanje

Sudjelovatelj: Općinski načelnik

Izvršenje u 2023. godini: Putem službene web stranice Općine Žakanje, društvenih mreža i oglasnih ploča stanovnici su obaviješteni o potrebi provođenja preventivnih mjera zaštite od požara.
3.17. Prema potrebi organizirati savjetodavne sastanke sa svim sudionicima i obveznicima provođenja zaštite od požra, a prvenstveno: vlasnicima šumskih površina, vlasnicima i korisnicima poljoprivrednog zemljišta, šumarskim i poljoprivrednim inspektorima te inspektorima zaštite od požara u cilju poduzimanja potrebnih mjera, kako bi se opasnost od nastajanja i širenja požara smanjila na najmanju moguću mjeru.

Izvršitelj zadatka: Općinski načelnik

Sudjelovatelj: Vatrogasna zajednica Općine Žakanje

Izvršenje u 2023. godini: Zapovjedništvo VZO sastajalo se prema potrebi i upozoravalo na preventivne mjere zaštite od požara.
3.18. Nužno je propisati mjere za uređivanje i održavanje rudina, živica i međa, poljskih putova i kanala sukladno važećim propisima. 

Izvršitelj zadatka: Općinski načelnik

Izvršenje u 2023. godini: Propisane su mjere za uređivanje i održavanje rudina, živica i međa, poljskih putova i kanala

3.19. Obavezno je redovito čišćenje vodotoka i melioracijskih kanala od biljnog i komunalnog otpada. Za potrebe vatrogasnih intervencija a sukladno planom zaštite od požara urediti prilaze za vatrogasna vozila i pristupe do površine voda koje svojom izdašnošću udovoljavaju potrebama kod gašenja požara.

Izvršitelj zadatka: Općinski načelnik, Hrvatske vode d.o.o.

Sudjelovatelj: Vatrogasna zajednica Općine Žakanje

Izvršenje u 2023. godini: U suradnji s Hrvatskim vodama provedene su aktivnosti održavanja na  kanalu Žakanje – Jurovski Brod, potoku Muljevac u Brihovu i bari „Mlaka“ u Pravutini.
3.20. Obavezna je nadzor i skrb nad državnim, županijskim, lokalnim i nerazvrstanim cestama te zemljišnim pojasom uz cestu. Zemljišni pojas uz cestu mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obvezno čišćenje zemljišnog pojasa uz ceste od lakozapaljivih tvari, odnosno onih tvari koje bi mogle izazvati požar, omogućiti ili olakšati njegovo širenje.

Izvršitelj zadatka: Općinski načelnik, Hrvatske ceste d.o.o., Županijska uprava za ceste Karlovačke županije

Izvršenje u 2023. godini: Uređivan je pojas uz sve ceste uklanjanjem drveća i višegodišnjeg raslinja. 
3.21. Obavezno je čistiti pojas uz željezničku prugu od lakozapaljivih tvari, odnosno tvari koje bi mogle izazvati požar i omogućiti njegovo širenje. 

Izvršitelj zadatka: Hrvatske željeznice

Izvršenje u 2023. godini: Hrvatske željeznice nisu vršile uređenje pojasa uz prugu. Na relaciji Bubnjarci – Karlovac ne prometuju vlakovi budući da je promet privremeno obustavljen.
IV. Ovo izvješće o stanju zaštite od požara i izvršenju Godišnjeg plana unapređenja zaštite od požara za 2023. godinu objavit će se u „Službenom glasniku Općine Žakanje“.
PREDSJEDNICA
OPĆINSKOG VIJEĆA 

Irena Hribljan
